**HOFOR A/S – Østre Varmecentral**

**Indledning af revurdering af miljøgodkendelse**

**HOFOR – Østre Varmecentral, Østre Allé 6, 2100 København Ø, skal have revurderet sin miljøgodkendelse som følge af offentliggørelsen af BAT-konklusionerne for store fyringsanlæg.**

**Frist for henvendelse på baggrund af denne annonce er den 5. august 2019.**

Opstart af revurdering

Københavns Kommune tager miljøgodkendelsen for HOFOR A/S - Østre Varmecentral op til revurdering som følge af, at EU-kommissionen den 17. august 2017 har offentliggjort BAT-konklusion for Store Fyringsanlæg. Ved revurdering overføres, ændres eller slettes vilkår i miljøgodkendelsen og der meddeles nye vilkår. Der vil desuden være en opdateret miljøteknisk beskrivelse.

Når revurderingen af miljøgodkendelsen er færdig, bliver afgørelsen annonceret med en klagefrist på 4 uger. Ønsker du forinden at modtage udkastet til afgørelse, skal du rette henvendelse til Københavns Kommune senest den 5. august 2019. Det giver dig mulighed for at få udkastet i høring og kommentere på udkastet i løbet af 2 uger.

Retten til at se sagens akter sker med de begrænsninger, der fremgår af offentlighedsloven, forvaltningsloven og lov om aktindsigt i miljøoplysninger. Det gælder både i forhold til udkastet til afgørelse og eventuelt supplerende materiale.

Vi gør opmærksom på, at der er åbenhed i Københavns Kommunes sagsbehandling og at høringssvar i miljøsager er omfattet af reglerne om aktindsigt. For god ordens skyld skal vi derfor oplyse at tilkendegivelser samt navn og adresse på hvem, der er kommet med tilkendegivelser vedrørende sagen, vil kunne fremgå af Københavns Kommunes afgørelse, som bl.a. offentliggøres på www.dma.mst.dk. Enhver, som er interesseret, kan bede om at få en kopi af indkomne høringssvar. Derudover vil modtagne bemærkninger kunne blive forelagt ansøgeren til kommentering, hvis vi skønner, at det er nødvendigt.

Offentliggørelse

Københavns Kommunes afgørelse annonceres og offentliggøres udelukkende digitalt. Materialet kan hentes på www.dma.mst.dk. Offentligheden har adgang til sagens øvrige oplysninger med de begrænsninger, der følger lovgivningen.

Henvendelse om revurderingen

Kommentarer, spørgsmål og anmodninger om at se sagen eller at få tilsendt udkastet til afgørelse skal rettes til Københavns Kommune, Center for Miljøbeskyttelse, Njalsgade 13, Postboks 380, 2300 Københavns S, eller på virkmiljoe@tmf.kk.dk.

Anfør venligst dit navn og adresse samt sagens nummer (2019-0145653) på henvendelsen.

Henvendelsen skal være modtaget senest den 5. august 2019.

**Kontakt**

Københavns Kommune

Center for Miljøbeskyttelse – Forurenende Virksomheder

Tlf.: 21 70 26 50

E-mail: Virkmiljoe@tmf.kk.dk